मंदिर जाने का रास्ता रोकने से ग्रामीणों में गुस्सा
विश्रामपुर | गुरहाकलापंचायत के गांव मुरमाखुर्द टोला बुलबुलिया के दो सौ से अधिक ग्रामीणों ने टोला निवासी चौकीदार रामनाथ राम उनके परिजनों के द्वारा टोला के मंदिर जाने के रास्ता सह मुख्य पथ को जबरन रोकने का विरोध किया है। इसका विरोध करते हुए ग्रामीण सीओ कार्यालय पहुंचे। वही सीओ की अनुपस्थिति में रेहला थाना में थाना प्रभारी अरविंद कुमार सिंह से मिलकर चौकीदार की मनमानी से अवगत कराया। साथ ही दूरभाष पर सीओ विनय कुमार से जनहित तथा संवेदनशील विषय पर पूरी गंभीरता से तत्काल कदम उठाने का आग्रह किया। बुलबुलिया के ग्रामीण पंचमहादेव मंदिर निर्माण समिति के अध्यक्ष चंदन साव, पूर्व मुखिया राधाकृष्ण साव, विनोद पासवान, युवा समाजसेवी प्रमोद कुमार, रामसागर राम, नारायण चौधरी, मुंद्रिका यादव की अगुआई में दो सौ ग्रामीणों के हस्ताक्षरित आवेदन दोनों अधिकारियो को सौंपा। सीओ विनय कुमार ने कहा की आम रास्ता को रोकना गैरकानूनी है। इस विषय पर शीघ्र नियम सम्मत कारवाई होगी।
hin_Deva hin_Deva